sagorsarker/bangla-wikipedia huggingface dataset:
নৈতিকতা

নৈতিকতা (), যার অর্থ হলো ভদ্রতা, চরিত্র, উত্তম আচরণ। এটি মূলত উদ্দেশ্য,সিদ্ধান্ত এবং কর্মের মধ্যকার ভালো-খারাপ,উচিত-অনুচিত এর পার্থক্যকারী।
নৈতিকতা হলো কোনো মানদন্ড বা নীতিমালা যা নির্দিষ্ট কোন আদর্শ, ধর্ম বা সংস্কৃতি থেকে আসতে পারে। আবার এটি সেসকল বিষয় হতেও আসতে পারে যেসকল বিষয়কে সমগ্র মানুষ কল্যাণকর হিসেবে আখ্যায়িত করে। নৈতিকতাকে "সঠিকতা" বা "ন্যায্যতা"-ও বলা যায়।
নৈতিকতার আদর্শে পরানীতিবিদ্যা অন্তর্ভুক্ত থাকে যেখানে নৈতিক বৈশিষ্ট্যসমূহ, উক্তি, প্রবণতা এবং বিচারের প্রকৃতি সম্পর্কে আলোচনা-বিশ্লেষণ করা হয়। নৈতিকতার একটি আদর্শ উদাহরণ হলোঃ "আমাদের উচিত অন্যের সাথে সেভাবেই আচরণ করা যেমনটা আমরা নিজেরা অন্যের থেকে আশা করব।"
অপরদিকে, অনৈতিকতা হলো নৈতিকতারই সম্পূর্ণ বিপরীত। যা অসচেতনতা, অবিশ্বাস, উদাসীনতারই বহিঃপ্রকাশ। 
নীতি বিদ্যা হলো দর্শনের সেই শাখা যেখানে নৈতিকতা সম্বন্ধীয় প্রশ্ন করা হয়। নীতি শব্দটি নৈতিকতারই সমার্থক শব্দ।অর্থাৎ নীতিবিদ্যা দ্বারা নৈতিকতা সম্পর্কিত জ্ঞান বা বিদ্যাকে বোঝায়। ও নৈতিকতা যার অর্থ ভদ্রতা চরিত্র উত্তম আচারণ। এটি মূলত উদ্দেশ্য সিদ্ধান্ত এবং কর্মের মধ্যকার ভালো খারাপ উচিত-অনুচিত এর পার্থক্য কারী। নৈতিকতা হলো কোনো মানদণ্ড বা নীতিমালা যা নির্দিষ্ট কোন আদর্শ ধর্ম বা সংস্কৃতি থেকে আসতে পারে।
আধুনিক নৈতিকতার বিকাশ সামাজিক-সাংস্কৃতিক বিবর্তনের সাথে জড়িত একটি প্রক্রিয়া।  কিছু বিবর্তনবাদী জীববিজ্ঞানী, বিশেষত সমাজবিজ্ঞানী, বিশ্বাস করেন যে নৈতিকতা হলো ব্যক্তি পর্যায়ে এবং সমষ্টিগত পর্যায়ে কাজ করা ক্রমবিকাশমূলক ক্রিয়ার ফলস্বরূপ(যদিও এটি আসলে কোন মাত্রায় সংঘটিত হয় তা বিবর্তনবাদী তত্ত্বের একটি বিতর্কিত বিষয়)।  কিছু সমাজবিজ্ঞানীর মতে মানুষের নৈতিকতা সৃষ্টিকারী আচরণবিধি মূলত বিকশিত হয়েছিল কেননা তারা মানষের সম্ভাব্য বেঁচে থাকা বা প্রজননে সহায়ক ভুমিকা পালন করেছিলো(যেমনঃ বিবর্তনীয় সাফল্য বৃদ্ধি করেছে)। এরই ফলস্বরূপ মানুষের এই নৈতিক আচরণগুলির প্রতিক্রিয়া হিসাবে "সম-সামাজিক" অনুভূতি যেমন সমবেদনা বা অপরাধবোধের বিকাশ ঘটে।
আধুনিক নৈতিক মনোবিজ্ঞানে, নৈতিকতা ব্যক্তিগত বিকাশের মাধ্যমে পরিবর্তন হিসাবে বিবেচিত হয়।  নৈতিকতার বিভিন্ন ধারার উপর গবেষণা করে কয়েকজন মনোবিজ্ঞানী নৈতিকতার বিকাশের উপর বিভিন্ন তত্ত্ব প্রদান করেছেন।  লরেন্স কোহলবার্গ, জিন পিয়াগেট এবং এলিয়ট টুরিয়াল নৈতিক বিকাশ ও জ্ঞানীয়-বিকাশ নিয়ে কাজ করেছেন;  এই তাত্ত্বিকদের মতে নৈতিকতা কতগুলো গঠনমূলক ডোমেইনের ধারায় অবস্থান করে।  ক্যারল গিলিগান প্রতিষ্ঠিত যত্নের নীতি পদ্ধতির ক্ষেত্রে, নৈতিক বিকাশ যত্নশীল, পারস্পরিক প্রতিক্রিয়াশীল সম্পর্কের প্রেক্ষাপটে ঘটে যা আন্তঃনির্ভরশীলতার উপর ভিত্তি করে বিশেষত পিতামাতার ক্ষেত্রেও সাধারণত সামাজিক সম্পর্কের ক্ষেত্রে।  মার্টিন হফম্যান এবং জনাথন হ্যাডের মতো সামাজিক মনোবিজ্ঞানীরা সহানুভূতির মতো জীববিজ্ঞানের উপর ভিত্তি করে সামাজিক এবং মানসিক বিকাশের উপর জোর দেন।  নৈতিক পরিচয় তাত্ত্বিকরা, যেমন উইলিয়াম ড্যামন এবং মুরডেচাই নিসান নৈতিক প্রতিশ্রুতিটিকে নৈতিক উদ্দেশ্য দ্বারা সংজ্ঞায়িত একটি স্ব-পরিচয়ের বিকাশ থেকে উদ্ভূত হিসাবে দেখেন: এই নৈতিক আত্ম-পরিচয় এই জাতীয় উদ্দেশ্যগুলি অনুসরণ করার দায়বদ্ধতার অনুভূতি বাড়ে।  মনোবিজ্ঞানের ক্ষেত্রে (historical) ঐতিহাসিক আগ্রহের মধ্যে রয়েছে সিগমন্ড ফ্রয়েডের মতো মনোবিজ্ঞানীদের তত্ত্ব, যারা বিশ্বাস করেন যে নৈতিক বিকাশকে অপরাধ-লজ্জা পরিহার হিসাবে অতি-অহংকারের দিকগুলির ফসল বলে মনে হয়।
<br>
তাইজুল ইসলাম

তাইজুল ইসলাম (জন্ম: ৭ ফেব্রুয়ারি, ১৯৯২) বাংলাদেশের নাটোর জেলায় জন্মগ্রহণকারী একজন আন্তর্জাতিক ক্রিকেটার। একদিনের আন্তর্জাতিক ইতিহাসে প্রথম বোলার হিসেবে অভিষেকেই হ্যাট্রিক করার কীর্তিগাঁথা রচনা করেন তিনি। বাংলাদেশ জাতীয় ক্রিকেট দলে তিনি মূলতঃ স্লো লেফট-আর্ম অর্থোডক্স বোলিং করে থাকেন। পাশাপাশি বামহাতি ব্যাটসম্যান হিসেবেও দলে ভূমিকা রাখছেন। বাংলাদেশ অনূর্ধ্ব-২৩ ক্রিকেট দলে খেলছেন। এছাড়াও, বাংলাদেশ অনূর্ধ্ব-১৯ দলসহ ঘরোয়া ক্রিকেটে দূরন্ত রাজশাহী, প্রাইম ধলেশ্বর স্পোর্টিং ক্লাব ও রাজশাহী বিভাগের হয়ে খেলেছেন।
তাইজুল নাটোর সদর উপজেলার পিপরুল গ্রামে জন্মগ্রহণ করেন। পরিবারের আর্থিক অবস্থা ভালো না থাকায় দশম শ্রেণিতে ওঠার পর পড়াশোনা বন্ধ করে দিতে হয়। পরবর্তিতে দিনাজপুরে বিকেএসপির এক বছরের এক প্রশিক্ষণ গ্রহণ করেন তিনি। প্রশিক্ষণ শেষে বিভিন্ন প্রতিযোগিতায় অংশ নিতে শুরু করেন। 
ব্যক্তি জীবনে তিনি বিবাহিত এবং এক পুত্র সন্তানের জনক।
১৫ মার্চ ২০১৯ সালে নিউজিল্যান্ডের ক্রাইস্টচার্চ মসজিদ হামলা হলে বাংলাদেশ টেস্ট দলের কয়েকজন সদস্যের সাথে তিনিও সন্ত্রাসী হামলার প্রত্যক্ষদর্শী হন এবং অল্পের জন্য বেচেঁ যান।
এপ্রিল, ২০১১ সালে প্রথম-শ্রেণীর ক্রিকেটে রাজশাহী বিভাগের হয়ে বরিশাল বিভাগের বিপক্ষে তার অভিষেক ঘটে। ব্যাটিংয়ে তেমন সফলতা লাভ না করতে পারলেও খেলায় তিনি ৬ উইকেট পান। ঐ খেলায় রাজশাহী দল ১১৬ রানের ব্যবধানে জয়ী হয়। জাতীয় দলে পা রাখতে তাইজুলকে সবচেয়ে বেশি সহায়তা করে ২০১৪ সালের বাংলাদেশ ক্রিকেট লিগ (বিসিএল)। এতে তিনি ৪ ম্যাচে ৩৭ উইকেট নিয়ে জায়গা করে নেন বাংলাদেশ ‘এ’ দলে। তার কিছু দিন পরে জাতীয় দলে।
আগস্ট, ২০১৪ সালে ওয়েস্ট ইন্ডিজ সফরে ২৫-সদস্যের প্রাথমিক তালিকায় বাংলাদেশ জাতীয় ক্রিকেট দলের অন্যতম সদস্যরূপে তারও নাম ঘোষণা করে বাংলাদেশ ক্রিকেট বোর্ড (বিসিবি)। ওয়েস্ট ইন্ডিজের বিপক্ষে তার অভিষেক টেস্টে তিনি পাঁচ উইকেট পান। এরপর ২০১৪-১৫ মৌসুমে সফরকারী জিম্বাবুয়ে দলের বিপক্ষে দ্বিতীয় ইনিংসে তার নিজস্ব সেরা ৮/৩৯ পান যা টেস্ট পর্যায়ে যে-কোন বাংলাদেশীদের তুলনায় সেরা। পূর্বতন সেরা ছিল সাকিব আল হাসানের নিউজিল্যান্ডের বিপক্ষে ২০০৮ সালে ৭/৩৬। তাইজুলের পূর্বে কেবলমাত্র শ্রীলঙ্কার রঙ্গনা হেরাথ ৯/১২৭ ও ইংল্যান্ডের জনি ব্রিগসের ৮/১১। ৮ম উইকেট জুটিতে দলনায়ক মুশফিকুর রহিমের সাথে অপরাজিত ১৯* রানের জুটি গড়ে দলকে ৩-উইকেটের জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান। এরপর ১ মে, ২০১৫ তারিখে সফরকারী পাকিস্তানের বিপক্ষে খুলনার শেখ আবু নাসের স্টেডিয়ামে অনুষ্ঠিত ১ম টেস্টের ১ম ইনিংসে পাকিস্তানের ৬২৮ রানের বিপরীতে তৃতীয়বারের মতো ৫-উইকেট লাভ করেন।
১ ডিসেম্বর, ২০১৪ তারিখে জিম্বাবুয়ের দলের বিপক্ষে ৫ ওডিআই সিরিজের শেষ একদিনের আন্তর্জাতিকে তাইজুলের অভিষেক ঘটে। একদিনের আন্তর্জাতিকের ইতিহাসে অভিষেকেই তিনি হ্যাট্রিক করার বিরল সৌভাগ্য অর্জন করেন। ৭ ওভারে ১১ রান দিয়ে ৪ উইকেট পান তিনি। তার এ অসামান্য ক্রীড়ানৈপুণ্যে বাংলাদেশ দল ৫ উইকেটের ব্যবধানে জয় পায় ও ৫-০ ব্যবধানে বাংলাওয়াশ করে জিম্বাবুয়ে দলকে। খেলায় তিনি ম্যান অব দ্য ম্যাচের পুরস্কার পান। তিনি একে-একে প্যানিয়াঙ্গারাকে বোল্ড, জন নিয়ুম্বুকে এলবিডব্লিউ এবং চাতারাকে বোল্ড করেন।
২০০৮ গ্রীষ্মকালীন অলিম্পিকে মল্লক্রীড়া - মহিলাদের বর্শা নিক্ষেপ

২০০৮ অলিম্পিক গেমসে মহিলাদের বর্শা ছোঁড়া প্রতিযোগিতা আগস্টের ১৯ থেকে ২১ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। 
যোগ্যতানির্ণায়ক মাপকাঠি ছিল (A মান) এবং (B মান)। 
প্রথম ছোঁড়ায় মারিয়া আবাকুমোভা এগিয়ে ছিলেন। তার ছোঁড়া দূরত্বের ৩ মিটারের মধ্যে নিকটতম প্রতিদ্বন্দ্বী ছিলেন বারবোরা স্পটাকোভা। আবাকুমোভা তার চতুর্থ নিক্ষেপে আরও দূরে (৭০.৭৮ মিটার) ছোঁড়েন। কিন্তু স্পটাকোভা তার শেষ ছোঁড়ায় যাবতীয় প্রতিযোগিতা শেষ করে দেন ৭১.৪২ মিটার ছুঁড়ে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
ন্যূনতম যোগ্যতার মাপকাঠি: ন্যূনতম ৬১.৫০ মিটার (Q) বা সেরা ১২জন (q) ফাইনালে যাবে।
বোঝেনা সে বোঝেনা (টেলিভিশন ধারাবাহিক)

বোঝেনা সে বোঝেনা স্টার জলসায় সম্প্রচারিত জনপ্রিয় টিভি ধারাবাহিক। এই ধারাবাহিকে অভিনয় করেছেন যশ দাশগুপ্ত, মধুমিতা সরকার সহ আরো অনেকে। হিন্দি ধারাবাহিক "ইস পেয়ার কো কেয়া নাম দু" ধারাবাহিকের পুনঃনির্মাণ এটি। বাংলা ভাষার এই ধারাবাহিকটি ভারতের পাশাপাশি বাংলাদেশেও ব্যাপক জনপ্রিয় হয়। বোঝেনা সে বোঝেনা টেলিভিশনে প্রিমিয়ারের দিন ধারাবাহিকটি সবচেয়ে বেশি দেখা টেলিভিশন ধারাবাহিক হিসাবে স্থান পেয়েছে। ২৮ মার্চ ২০২০ থেকে স্টার জলসায় 'জলসা ক্লাসিক' নামক ব্লকে এটি আবারো সম্প্রচারিত হচ্ছে।
"পাখি" একটি সরল, হাসিখুশি, সংসারী মেয়ে। সে তার পরিবারকে খুবই ভালোবাসে। "অরণ্য সিংহ রায়" একজন ব্যবসায়ী। সে ভালোবাসায় বিশ্বাস করে না। তবে সে তার "অনু" দিদিকে খুব ভালোবাসে। ঘটনাচক্রে অরণ্য'র ভাইয়ের সাথে পাখি'র বোনের বিয়ে হয়। এর সূত্র ধরে অরণ্য আর পাখির মধ্যে বিয়ে হয়। তাদের মধ্যে সমস্যা সৃষ্টি করার চেষ্টা করে অনু দির বর কৃষ্ণেন্দু ও অরণ্য এর পুরোনো বান্ধবী পামেলা। কারণ কৃষ্ণেন্দু পাখিকে আর পামেলা অরণ্যকে পছন্দ করে। তবে পাখি আর অরণ্য সব বাধা পেরিয়ে একে অপরকে প্রচণ্ড ভালবাসতে শুরু করে। তারা পুনর্বিবাহের সিদ্ধান্ত নেয়। কিন্তু বিয়ের সময় অরণ্য'র গায়ে গুলি লাগে।
ছয় মাস পর
অরণ্যকে হারিয়ে পাখি মানসিক ভারসাম্য হারায়। তাকে চিকিৎসার জন্য উদয়গড় নিয়ে যাওয়া হয়। সেখানে সে তার অরণ্যর মতো একজনকে খুঁজে পায় যে নিজেকে রাধে বলে পরিচয় দেয়। কিন্তু পরে প্রমাণ হয় রাধেই অরণ্য আর কৃষ্ণেন্দু তাকে মারার পরিকল্পনা করে তা সবার সামনে প্রমাণ করার জন্য এই পরিচয় প্রকাশ করে। অরণ্যকে বিজলী বাঁচিয়েছিল বলে সে অরণ্যকে পাখির কাছ থেকে ছিনিয়ে নিতে চায়। কিন্তু অরণ্য বিজলীর সব চেষ্টা বৃথা করে দেয় এবং অরণ্যকে পাখির কাছ থেকে কেউ আলাদা করতে পারবে না বলে বাড়ি থেকে বের করে দেয়। রাজ নামে নতুন একজন তাদের মধ্যে সমস্যা শুরু করে। আসলে সে অরণ্যর সৎ ভাই। সে অরণ্যর মাকে লুকিয়ে রেখেছিল, কারণ সে মনে করত তার জন্যই সে তার বাবার অবৈধ সন্তান বলে পরিচিতি পায়। কিন্তু পরে সে তার ভুল বুঝতে পারে। এতে অরণ্যর মা বা অরণ্যর কোনো দোষ নেই, তাই সে পাখিকে ও অরণ্যর মাকে অরণ্যর কাছে ফিরিয়ে দেয়।
টেলিভিশনে প্রিমিয়ারের দিন সিরিয়ালটি সবচেয়ে বেশি দেখা টেলিভিশন সিরিয়াল হিসাবে স্থান পেয়েছে। এটি পরে ১১.০ টিআরপি পায়। এই সিরিয়ালটি টেলি সম্ম‌ান অ্যাওয়ার্ডস (২০১৫) এ ১০ টি পুরস্কার পেয়েছে।
এই ধারাবাহিকের সংগীত পরিচালনা করেছেন ইন্দ্রদীপ দাশগুপ্ত। এই টাইটেল ট্র্যাক গেয়েছেন অরিজিৎ সিং ও মধুরা ভট্টাচার্য।
জনপ্রিয় এ ধারাবাহিক এবং এর মূল অভিনেত্রী "পাখি" চরিত্রটি ভারতের পাশাপাশি বাংলাদেশেও ব্যাপক জনপ্রিয় হয়। পরবর্তীতে, ২০১৪ সালের ঈদুল ফিতরে "পাখি ড্রেস" কিনতে না পারার অভিমানবশত বাংলাদেশের চাঁপাইনবাবগঞ্জে ও গাইবান্ধায় দুইজন কিশোরী আত্মহত্যা করে।
অলিম্পিকে বাংলাদেশের পতাকা বাহকগণের তালিকা

এই তালিকাটি পতাকা বাহকগণের যারা অলিম্পিকে বাংলাদেশের প্রতিনিধিত্ব করেছেন।
পতাকা বাহকগণ অলিম্পিক গেমসের উদ্বোধনী অনুষ্ঠানে বাংলাদেশের জাতীয় পতাকা বহন করেন।
২০১১ মহিলা ক্রিকেট বিশ্বকাপ বাছাইপর্ব

২০১১ মহিলা ক্রিকেট বিশ্বকাপ বাছাইপর্ব দশ দলের একটি টুর্নামেট যা নভেম্বর ২০১১ সালে বাংলাদেশে অনুষ্ঠিত হয়। এই বাছাইপর্বের শীর্ষ চারটি দল ২০১৩ মহিলা ক্রিকেট বিশ্বকাপ-এ অংশ নেয়। এছাড়াও, শ্রীলঙ্কা ও ওয়েস্ট ইন্ডিজ ব্যতীত শীর্ষ দুটি দল, ২০১২ আইসিসি মহিলা বিশ্ব টুয়েন্টি২০'র জন্য যোগ্যতা অর্জন করে।
বেত

বেত একপ্রকার সপুষ্পক উদ্ভিদ। এটি বাংলাদেশ, ভুটান, কম্বোডিয়া, লাওস, মায়ানমার, থাইল্যান্ড, ভিয়েতনাম, ভারত, জাভা ও সুমাত্রা অঞ্চলের উদ্ভিদ।
বেতগাছের বৈজ্ঞানিক নাম "Calamus tenuis", যা Arecaceae পরিবারভুক্ত। আর আরো কয়েকটি বৈজ্ঞানিক নাম প্রচলিত আছে; যথা- 
বেত ক্রান্তীয় ও উপক্রান্তীয় অঞ্চলের ভেজা ও জংলা নিচুভূমিতে ভাল জন্মে। এটি বর্তমানে আবাসন সংকটের জন্য বিপন্ন প্রজাতি।
বেতগাছ সাধারণত গ্রামের রাস্তার পাশে, বসতবাড়ির পেছনে, পতিত জমিতে ও বনে কিছুটা আর্দ্র জায়গায় জন্মে। কিছুদিনের মধ্যেই বেত ঘন হয়ে ঝাড়েও পরিণত হয়। বেতগাছ জঙ্গলাকীর্ন কাঁটাঝোপ আকারে দেখা যায়। বনের প্রাকৃতিক পরিবেশ ছাড়াও হাওরের কান্দাতে বেতগাছ জন্মে। চিরসবুজ এই উদ্ভিদটি পূর্ণবয়স্ক অবস্থায় ৪৫ থেকে ৫৫ ফুট এবং কখনো কখনো তার চেয়েও বেশি লম্বা হয়ে থাকে। বাংলাদেশে ছয় প্রজাতির বেতফল পাওয়া যায়। এদের কাণ্ড দেখতে চিকন, লম্বা, কাঁটাময় ও খুবই শক্ত এবং শাখাহীন। সরু ও নলাকার কাণ্ড প্রস্থে সাধারণত ৫-১৫ মিলিমিটার। প্রতিটি কাণ্ডের আগা থেকে নতুন পাতা বের হয় ও বেড়ে ওঠে। কাণ্ড বৃদ্ধির সঙ্গে সঙ্গে এর নিচের অংশ পোক্ত হতে থাকে। কোনো ধারককে ধরে রাখার জন্য কাঁটাযুক্ত ধারক লতা বের হয়। বেতে ফুল ধরার আগে গাছ থেকে একধরনের মিষ্টি ঘ্রাণ আসে। তখন মৌমাছি, পিঁপড়া, মাছি এই রস খেতে বেত গাছে ভিড় জমায়।
বেত গাছের ফলকে বেতফল, বেত্তুন, বেথুন, বেথুল, বেতগুলা, বেত্তুইন ইত্যাদি নামে ডাকা হয়। এই ফল গোলাকার বা একটু লম্বাটে গোলাকার, ছোট ও কষযুক্ত টকমিষ্টি। এর খোসা শক্ত হলেও ভেতরটা নরম। বীজ শক্ত। কাঁচা ফল সবুজ ও পাকলে সবুজাভ ঘিয়ে বা সাদা রঙের হয়। এটি থোকায় থোকায় ফলে। প্রতি থোকায় ২০০টি পর্যন্ত ফল হয়। বেতগাছে ফুল আসে অক্টোবর মাসে আর ফল পাকে মার্চ-এপ্রিল মাসে। এটি অপ্রচলিত ফল হলেও অনেকের কাছে খুবই প্রিয়।
শুকনো বেত দিয়ে বিভিন্ন হস্তশিল্প জাতীয় জিনিসপত্র তৈরি করা হয়, যেমন- চেয়ার, টেবিল, মোড়া, ডালা, কুলা, চাঙ্গারী, মুড়া, ঢুষি, হাতপাখা, চালোন, টোকা, গোলা, ডোল, ডুলা, আউড়ি, চাঁচ, ধামা, পাতি, বই রাখার তাক, সোফা, দোলনা, খাট, ঝুড়ি, টেবিলল্যাম্প, ল্যাম্পশেড ইত্যাদি। এটি গৃহনির্মাণ কাজেও ব্যবহার করা হয়, বিশেষ করে রেস্তরাঁ, ঘর বা অফিসের শৌখিন পার্টিশন হিসেবে এর ব্যাপক ব্যবহার হয়ে থাকে। এছাড়া লম্বা বেত ফালা করে নানা কিছু বাঁধার কাজেও ব্যবহার করা হয়। ফলের জন্য বেতের চাষ করা হয়না; বেতের প্রধান ব্যবহার হস্তশিল্প সামগ্রী তৈরির কাঁচামাল হিসেবে। তবে ফল খেতে সুস্বাদু ও অনেকেরই প্রিয়।
বেতফল

বেত গাছের ফলকে বেতফল, বেত্তুন, বেথুন, বেথুল,বেতুল, বেতগুলা, বেতগুটি, বেত্তুইন ইত্যাদি নামে ডাকা হয়। বেতগাছের বৈজ্ঞানিক নাম "Calamus tenuis", যা Arecaceae পরিবারভুক্ত। এটি বাংলাদেশ, ভুটান, কম্বোডিয়া, লাওস, মায়ানমার, থাইল্যান্ড, ভিয়েতনাম, ভারত, জাভা ও সুমাত্রা অঞ্চলের উদ্ভিদ।
বেতফল গোলাকার বা একটু লম্বাটে গোলাকার, ছোট ও কষযুক্ত টকমিষ্টি। এর খোসা শক্ত হলেও ভেতরটা নরম। বীজ শক্ত। কাঁচা ফল সবুজ ও পাকলে সবুজাভ ঘিয়ে বা সাদা রঙের হয়। এটি থোকায় থোকায় ফলে। প্রতি থোকায় ২০০টি পর্যন্ত ফল হয়। বেতগাছে ফুল আসে অক্টোবর মাসে আর ফল পাকে মার্চ-এপ্রিল মাসে। এটি অপ্রচলিত ফল হলেও অনেকের কাছে খুবই প্রিয়।
বেত ক্রান্তীয় ও উপক্রান্তীয় অঞ্চলের ভেজা ও জংলা নিচুভূমিতে ভাল জন্মে। এটি বর্তমানে আবাসন সংকটের জন্য বিপন্ন প্রজাতি।
বেতগাছ চিকন, লম্বা, কাঁটাময় ও খুবই শক্ত। এটি জঙ্গলাকীর্ন কাঁটাঝোপ আকারে জন্মে।
উচ্চশিক্ষায়তনিক বিষয়সমূহের রূপরেখা

উচ্চশিক্ষায়তনিক পাঠ্য বিষয় বলতে অধ্যয়নের কিছু ক্ষেত্র বা জ্ঞানের কিছু শাখাকে বোঝায় যেগুলিকে উচ্চশিক্ষার অংশ হিসাবে অধ্যয়ন এবং গবেষণা করা হয়।
একটি বিষয়ে সাধারণত একাধিক উপ-বিষয় বা শাখা অর্ন্তভূক্ত রয়েছে।
"Also a branch of electrical engineering"
ওলন্দাজ ভারত

ওলন্দাজ ভারত বলতে ভারতে উপমহাদেশে ওলন্দাজ ইস্ট ইন্ডিয়া কোম্পানির বসতি ও বাণিজ্যিক ঘাঁটিগুলোকে বোঝায়। এটি শুধু ভৌগোলিক সংজ্ঞা হিসেবে ব্যবহৃত হয়। ওলন্দাজ ভারত কখনও রাজনৈতিক কর্তৃপক্ষ হয়ে উঠতে পারেনি। তাছাড়া ওলন্দাজ ভারত ওলন্দাজ সিংহল, ওলন্দাজ করমণ্ডল গভর্নরেট, ওলন্দাজ মালাবার কমান্ডমেন্ট, ওলন্দাজ বাংলা ও ওলন্দাজ সুরাট ডিরেক্টরেটে বিভক্ত ছিল।
ওলন্দাজ ইন্ডিজ আর ওলন্দাজ ভারত এক নয়। ডাচ ইন্ডিজ দ্বারা ডাচ ইস্ট ইন্ডিজ (বর্তমান – ইন্দোনেশিয়া) ও ডাচ ওয়েস্ট ইন্ডিজ (বর্তমান সুরিনাম ও প্রাক্তন নেদারল্যান্ড এন্টিলেস) বোঝায়।
ম্খাস-গ্রুব-র্গ্যা-ম্ত্শো

ম্খাস-গ্রুব-র্গ্যা-ম্ত্শো (), (১লা নভেম্বর, ১৮৩৮ – ৩১শে জানুয়ারী, ১৮৫৬) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের একাদশ দলাই লামা ছিলেন।
ম্খাস-গ্রুব-র্গ্যা-ম্ত্শো ১৮৩৮ খ্রিষ্টাব্দের ১লা নভেম্বর তিব্বতের খাম্স অঞ্চলে ম্গার-থাং () বৌদ্ধবিহারের নিকটে একটি ছোট শহরে জন্মগ্রহণ করেন। তার পিতার নাম ছিল ত্শে-দ্বাং-দোন-গ্রুব () এবং মাতার নাম ছিল গ্যুং-দ্রুং-বু-খ্রিদ ()।
১৮৪১ খ্রিষ্টাব্দে ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পা ম্খাস-গ্রুব-র্গ্যা-ম্ত্শোকে দশম দলাই লামার পুনর্জন্ম রূপে চিহ্নিত করেন এবং তাকে লাসা শহরে নিয়ে আসা হয়। চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে তাকে একাদশ দলাই লামা রূপে নিশ্চিত করা হয়। ১৮৪২ খ্রিষ্টাব্দে পাঁচ বছর বয়সে তাকে একাদশ দলাই লামা হিসেবে অধিষ্ঠিত করা হয়। ১৮৪৮ খ্রিষ্টাব্দে সপ্তম পাঞ্চেন লামা তাকে শিক্ষার্থীর শপথ প্রদান করেন।
১৮৪৮ খ্রিষ্টাব্দে ম্খাস-গ্রুব-র্গ্যা-ম্ত্শোর পৃষ্ঠপোষকতায় নোরবুলিংকা প্রাসাদ চত্বরের মধ্যে দ্বু-গ্যাব-গ্জিম-ছুং () নামক একটি প্রাসাদভবন নির্মিত হয়। এই নতুন প্রাসাদ দলাই লামার গ্রীষ্মকালীন বাসস্থান হিসেবে তৈরী করা হয়। ১৮৪৯ খ্রিষ্টাব্দে ঝো'ই-স্তোন () উৎসবের সময় এই প্রাসাদের উদ্বোধন করা হয়। এই উৎসব একটি ভারতীয় বৌদ্ধ রীতির ওপর ভিত্তি করে শুরু হয়েছিল। এই রীতি অনুসারে, প্রতি বৌদ্ধ ভিক্ষুকে গ্রীষ্মকালীন সাধনার জন্য এক বাটি করে দুধ ও দই দান করা হত। পঞ্চম দলাই লামার আমলে এই রীতি একটি সামাজিক উৎসবে পরিণত হয়। ১৮৪৯ খ্রিষ্টাব্দে এই উৎসবের দিনেই নতুন প্রাসাদ ভবনের উদ্বোধন হওয়ায় এই দিনটি গ্রীষ্মকালে দলাই লামার পোতালা প্রাসাদ থেকে নোরবুলিংকা প্রাসাদে যাত্রার দিন হিসেবেও অনুষ্ঠিত হতে থাকে।
ম্খাস-গ্রুব-র্গ্যা-ম্ত্শো সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। 'জাম-দ্পাল-ত্শুল-খ্রিম্স () নামক বাহাত্তরতম দ্গা'-ল্দান-খ্রি-পা, ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () নামক নবম র্তা-ত্শাগ-র্জে-দ্রুং () প্রভৃতি বিখ্যাত লামারা তার শিক্ষক হিসেবে দায়িত্ব গ্রহণ করেন। ১৮৫৪ খ্রিষ্টাব্দে চিং সম্রাট দাওগুয়াং তাকে তিব্বতের শাসনক্ষমতা গ্রহণের জন্য নির্দেশ দেন, কিন্তু ১৮৫৬ খ্রিষ্টাব্দের ৩১শে জানুয়ারী ম্খাস-গ্রুব-র্গ্যা-ম্ত্শো মৃত্যুবরণ করেন।
'ফ্রিন-লাস-র্গ্যা-ম্ত্শো (দ্বাদশ দলাই লামা)

'ফ্রিন-লাস-র্গ্যা-ম্ত্শো (), (২৬শে জানুয়ারী, ১৮৫৭ – ২৫শে এপ্রিল, ১৮৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দ্বাদশ দলাই লামা ছিলেন।
'ফ্রিন-লাস-র্গ্যা-ম্ত্শো ১৮৫৭ খ্রিষ্টাব্দের ২৬শে জানুয়ারি তিব্বতের 'ওল-খা-র্দ্জিং-ফ্যি () নামক স্থানে জন্মগ্রহণ করেন। তার পিতার নাম ছিল ফুন-ত্শোগ্স-ত্শে-দ্বাং () এবং মাতার নাম ছিল ত্শে-রিং-গ্যু-স্গ্রোন ()। তার জ্যৈষ্ঠ ভ্রাতার নাম ছিল য়ে-শেস-নোর-বু ()।
একাদশ দলাই লামার পুনর্জন্ম রূপে যে তিনটি শিশুকে প্রার্থী হিসেবে বিবেচনা করা হয়, তাদের মধ্যে একজন ছিলেন 'ফ্রিন-লাস-র্গ্যা-ম্ত্শো। এই তিনটি শিশুকে লাসা শহরে নিয়ে আসা হয় এবং চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে 'ফ্রিন-লাস-র্গ্যা-ম্ত্শোকে দ্বাদশ দলাই লামা রূপে নিশ্চিত করা হয়। ১৮৬০ খ্রিষ্টাব্দে তাকে দ্বাদশ দলাই লামা হিসেবে আনুষ্ঠানিক ভাবে অধিষ্ঠিত করা হয়।
১৮৬৪ খ্রিষ্টাব্দে তার শিক্ষক ব্লো-ব্জাং-ম্খ্যেন-রাব-দ্বাং-ফ্যুগ () নামক ছিয়াত্তরতম দ্গা'-ল্দান-খ্রি-পা তাকে শিক্ষার্থীর শপথ প্রদান করেন। তিনি সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। ১৮৭৩ খ্রিষ্টাব্দে তিনি তিব্বতের শাসনক্ষমতা গ্রহণ করেন। এই কাজে ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তার সহায়ক হন। ১৮৭৫ খ্রিষ্টাব্দের ২৫শে এপ্রিল মাত্র আঠারো বছর বয়সে 'ফ্রিন-লাস-র্গ্যা-ম্ত্শো পোতালা প্রাসাদে মৃত্যুবরণ করেন।
আবদুল্লাহ ইবনে রাওয়াহা

আবদুল্লাহ ইবনে রাওয়াহা (রাঃ) ছিলেন রাসুলুল্লাহ (সা.)-এর একজন বিখ্যাত সাহাবী, যিনি ইসলামের জন্য জীবন উৎসর্গ করেন। তিনি একজন প্রতিভাবান কবিও ছিলেন এবং তার কবিতার মাধ্যমে মুসলমানদের উজ্জীবিত করতেন। তিনি ইসলামের প্রথম যুগে গুরুত্বপূর্ণ সামরিক অভিযানে অংশগ্রহণ করেন এবং যুদ্ধক্ষেত্রে বীরত্ব প্রদর্শন করেন।
আবদুল্লাহ ইবনে রাওয়াহা (রাঃ) ইয়াসরিবে (বর্তমান মদিনা) জন্মগ্রহণ করেন। তিনি আনসারদের খাজরাজ গোত্রের সদস্য ছিলেন এবং ইসলাম গ্রহণের পর রাসুলুল্লাহ (সা.)-এর অন্যতম ঘনিষ্ঠ সাহাবীতে পরিণত হন। তিনি দ্বিতীয় আকাবা সন্ধির অন্যতম প্রতিনিধি ছিলেন এবং ইসলামের প্রচারে গুরুত্বপূর্ণ ভূমিকা রাখেন।
আবদুল্লাহ ইবনে রাওয়াহা ছিলেন একজন চমৎকার কবি। তিনি যুদ্ধক্ষেত্রে মুসলমানদের উজ্জীবিত করার জন্য কবিতা আবৃত্তি করতেন। তার কবিতাগুলো রাসুলুল্লাহ (সা.) এবং ইসলামের মহত্ব বর্ণনা করত। নবী (সা.) তার কবিতাকে উৎসাহিত করতেন এবং বলতেন, "তার কথাগুলো শত্রুদের বিরুদ্ধে তলোয়ারের চেয়েও শক্তিশালী।"
আবদুল্লাহ ইবনে রাওয়াহা (রাঃ) বহু গুরুত্বপূর্ণ সামরিক অভিযানে অংশগ্রহণ করেন, যার মধ্যে উল্লেখযোগ্য হলো:
৬২৯ খ্রিস্টাব্দে মুতাহ যুদ্ধে আবদুল্লাহ ইবনে রাওয়াহা (রাঃ) বাইজেন্টাইন বাহিনীর বিরুদ্ধে লড়াই করতে গিয়ে শাহাদাত বরণ করেন। তিনি ইসলামের প্রথম সেনাপতিদের একজন হিসেবে ইতিহাসে স্মরণীয় হয়ে আছেন। তার মৃত্যু মুসলমানদের জন্য এক বিরাট শূন্যতা সৃষ্টি করেছিল।
আনসার সাহাবা (ইসলাম)

আন্সার ( "") একটি ইসলামী পরিভাষা যা দ্বারা হিজরতের পর মুহাম্মদ ও মুহাজিরুনদেরকে সাহায্য করা মদিনার মুসলিমদের বোঝানো হয়। আন্সাররা মূলত দুটি গোত্রের লোক ছিলেন(এই দুটি গোত্র একত্রে বানু ক্বায়লাহ্ গোত্র বলা হয়ে থাকে)। এগুলো হল বানু আউস ও বানু খাযরাজ।
নিম্নে কতিপয় আন্সার সাহাবীদের নাম দেয়া হল,
কাতাদাহ ইবনে নু'মান,তিনি বদরী সাহাবী ছিলেন।
মুহাজিরুন

মুহাজিরুন (, একবচনে , ) ছিলেন ইসলাম গ্রহণকারী এবং ইসলামের নবী মুহাম্মদ-এর পরামর্শদাতা ও আত্মীয়-স্বজন, যারা মক্কা থেকে মদিনায় হিজরত করেন। ইসলামে এই ঘটনাকে "হিজরত" নামে অভিহিত করা হয়। মদিনার প্রারম্ভিক মুসলিমদের বলা হয় "আনসার" অর্থাৎ "সহযোগী"।
হামযার নেতৃত্বে পরিচালিত প্রথম ব্যর্থ কাফেলা অভিযানের প্রায় এক মাস পরে, মুহাম্মদ ৬০ জন মুহাজিরকে নিয়ে একটি অভিযান পরিচালনার দায়িত্ব দেন উবায়দাহকে। এই দলটি সিরিয়া থেকে ফেরা একটি কুরাইশ কাফেলাকে লক্ষ্য করে অভিযান চালায়। কাফেলাটি একশ জন রক্ষীর দ্বারা সুরক্ষিত ছিল এবং এর নেতা ছিলেন আবু সুফিয়ান ইবনে হারব। মুসলিম বাহিনী হিজাজ অঞ্চলের থানিয়াতুল-মুররা নামক একটি পানির স্থানে পৌঁছায়। যদিও কোনো যুদ্ধ হয়নি, কারণ কুরাইশরা মুসলিমদের উপস্থিতি থেকে অনেক দূরে ছিল। তবুও, সা‘দ ইবনে আবি ওয়াক্কাস কুরাইশদের দিকে একটি তীর নিক্ষেপ করেন। এটিকে ইসলামের প্রথম তীর হিসেবে ধরা হয়। এই হঠাৎ আক্রমণ সত্ত্বেও, যুদ্ধ সংঘটিত হয়নি এবং মুসলিমরা খালি হাতে ফিরে আসে। কেউ কেউ মনে করেন উবায়দাহই প্রথম ইসলামী পতাকা বহন করেন, আবার অন্যরা বলেন হামজা প্রথম পতাকা ধারণ করেন।
তৃতীয় অভিযানে নেতৃত্ব দেন সা‘দ ইবনে আবি ওয়াক্কাস। তাঁর দলে প্রায় ২০ জন মুহাজির ছিলেন। এই অভিযানটি আগের অভিযানের প্রায় এক মাস পরে সংঘটিত হয়। সা‘দ ও তাঁর সঙ্গীরা খাররার উপত্যকায় মক্কামুখী সিরিয়ার কাফেলা আক্রমণের জন্য ওত পেতে থাকেন। তবে কাফেলাটি আগেই পার হয়ে যায় এবং মুসলিমরা যুদ্ধ না করেই মদিনায় ফিরে আসেন।
চতুর্থ অভিযান, যা ওয়াদ্দানের অভিযান নামে পরিচিত, এটি ছিল প্রথম আক্রমণাত্মক অভিযান যেখানে মুহাম্মদ নিজে অংশগ্রহণ করেন। এই অভিযানে প্রায় ৭০ জন সৈন্য অংশ নেন, যাদের অধিকাংশই মুহাজির ছিলেন। হিজরতের প্রায় এক বছর পর, মুহাম্মদ নিজেই ওয়াদ্দান (বা আল-আবওয়া) অঞ্চলে একটি কাফেলা আক্রমণে নেতৃত্ব দেন। উদ্দেশ্য ছিল কুরাইশদের কাফেলা থামানো। তবে এই অভিযানে কোনো কুরাইশ কাফেলার মুখোমুখি হননি তাঁরা।
পঞ্চম অভিযান ছিল বুওয়াত অভিযান; এটি-ও মুহাম্মদ নিজেই পরিচালনা করেন। আবওয়া অভিযানের এক মাস পরে মুহাম্মদ আনুমানিক ২০০ জন সৈন্য নিয়ে বের হন, যাদের মধ্যে মুহাজির ও আনসার উভয়েই ছিলেন। এই অভিযান ছিল কুরাইশ বণিকদের কাফেলার পথ বরাবর বুওয়াত অঞ্চলে। অভিযানে প্রায় ১,৫০০ উট ছিল, এবং কুরাইশ নেতা উমাইয়া ইবনে খালাফ এই কাফেলার নেতৃত্ব দেন। এইসব কাফেলা অভিযানের উদ্দেশ্য ছিল মক্কা থেকে হিজরত করার সময় মুসলিমদের যে সম্পদ জোরপূর্বক ছিনিয়ে নেওয়া হয়েছিল, তা পুনরুদ্ধার করা। কুরাইশরা মুসলিমদের সম্পদ বাজেয়াপ্ত করে তা বিক্রি করে দেয়। ওই কাফেলার সাথে ১০০ জন কুরাইশ সদস্য ও ২,৫০০টি উট ছিল।
ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান (তাৎসাগ জেদ্রুং)

ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () (১৮১১-১৮৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের নবম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।
ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান ১৮১১ খ্রিষ্টাব্দে তিব্বতের র্ঙ্গাস-ম্দা' () নামক স্থানে জন্মগ্রহণ করেন। তার পিতার নাম ছিল স্গ্রোল-ম্গোন () এবং মাতার নাম ছিল ব্সাম-গ্রুব-ম্ত্শো-মো ()। চার বছর বয়সে তাকে য়ে-শেস-ব্লো-ব্জাং-ব্স্তান-পা'ই-ম্গোন-পো () নামক অষ্টম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করা হয়। তিনি কুন-ব্দে-গ্লিং বৌদ্ধবিহার এবং দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। সপ্তম পাঞ্চেন লামা তাকে শিক্ষার্থীর শপথ ও ভিক্ষুর শপথ প্রদান করেন। একাদশ দলাই লামা এবং দ্কোন-ম্ছোগ-ব্স্তান-পা'ই-র্গ্যা-ম্ত্শো () নামক চতুর্থ গুং-থাং লামা তার অন্যতম উল্লেখযোগ্য শিষ্য ছিলেন।
ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান

ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান () (১৮৫০-১৮৮৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দশম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন। তিনি ১৮৭৫ খ্রিষ্টাব্দ থেকে ১৮৮৬ খ্রিষ্টাব্দ পর্যন্ত তিব্বতের রাজপ্রতিনিধি ছিলেন।
ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান ১৮৫০ খ্রিষ্টাব্দে মধ্য তিব্বতের ইয়ার্লুং উপত্যকায় জন্মগ্রহণ করেন। তার পিতার নাম ছিল ত্শে-রিং-দার-র্গ্যাস () এবং মাতার নাম ছিল আ-লাগ্স ()। জন্মের সময় তার নাম রাখা হয়, নোর-বু-দোন-গ্রুব ()। শৈশবে তাকে ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () নামক নবম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করে কুন-ব্দে-গ্লিং বৌদ্ধবিহার নিয়ে যাওয়া হয়। ঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান () নামক তৃতীয় র্বা-স্গ্রেং রিন-পো-ছে () উপাধিধারী লামা তাকে শিক্ষার্থীর শপথ প্রদান করেন। ছয় বছর বয়সে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তার সর্বাপেক্ষা উল্লেখুযোগ্য শিক্ষক ছিলেন। কুড়ি বছর বয়সে ঙ্গাগ-দ্বাং-থোগ্স-মেদ-বস্তান-'দ্জিন-র্গ্যা-ম্ত্শো () নামক ষষ্ঠ 'ওন-র্গ্যাল-স্রাস () উপাধিধারী বৌদ্ধ লামার নিকট তিনি ভিক্ষুর শপথ গ্রহণ করেন।
১৮৭৫ খ্রিষ্টাব্দে দ্বাদশ দলাই লামা মৃত্যুবরণ করলে তিনি তিব্বতের রাজপ্রতিনিধি পদে দায়িত্ব লাভ করেন। তিনি ম্খান-জুর-ব্লো-ব্জাং-দার-র্গ্যাস () নামক গ্যুতো তন্ত্র মহাবিদ্যালয়ের এক প্রাক্তন প্রধানকে পরবর্তী দলাই লামাকে চিহ্নিত করার নির্দেশ দেন। পরবর্তীকালে ১৮৮২ খ্রিষ্টাব্দে তিনি ত্রয়োদশ দলাই লামাকে শিক্ষার্থীর শপথ প্রদান করেন এবং তার শিক্ষকের দায়িত্ব পালন করেন।
ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে

ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে () (১৮৮৮-১৯১৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একাদশ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।
ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে ১৮৮৮ খ্রিষ্টাব্দে মধ্য তিব্বতের ল্চাগ্স-রি-স্পাস-স্দোং () নামক স্থানে জন্মগ্রহণ করেন। তার পিতার নাম ছিল ল্চাগ্স-শার-ত্শে-দ্বাং-গ্যু-র্গ্যাল () এবং মাতার নাম ছিল জ্লা-বা-বু-খ্রিদ ()। শৈশবে তাকে ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান () নামক দশম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করা হয়।১৮৯৫ খ্রিষ্টাব্দে ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তাকে শিক্ষার্থীর শপথ প্রদান করেন এবং তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্যাম্স-পা-র্গ্যা-ম্ত্শো, ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস () নামক পঞ্চম লিং রিনপোছে, ত্রয়োদশ দলাই লামা, নবম পাঞ্চেন লামা, প্রভৃতি বিখ্যাত লামারা তার উল্লেখযোগ্য শিক্ষক ছিলেন। পরবর্তীকালে ত্রয়োদশ দলাই লামা তাকে ভিক্ষুর শপথ প্রদান করেন।
ক্ষুদে বড়লা

ক্ষুদে বড়লা (বৈজ্ঞানিক নাম: "Knema bengalensis") হচ্ছে Myristicaceae পরিবারের "Knema" গণের অন্তর্গত একটি উদ্ভিদ প্রজাতি।
এটি বাংলাদেশের একটি অধিস্বত্ব বা এন্ডেমিক উদ্ভিদ। উদ্ভিদটি সর্বপ্রথম সংগ্রহ করা হয় কক্সবাজার জেলার ডুলাহাজারা বনাঞ্চল থেকে ১৯৫৭ সালে। ১৯৯৭ সালে IUCN এই প্রজাতিটিকে সংকটাপন্ন (vulnerable) হিসেবে চিহ্নিত করে। ১৯৯৯ সালে কক্সবাজার জেলার আপার রিজু বনবিট অফিসের কাছে দ্বিতীয় গাছের সন্ধান পাওয়া যায়। এখনো কোন স্ত্রী বৃক্ষের সন্ধান পাওয়া যায়নি।
এটি একটি মাঝারি আকারের উদ্ভিদ। এর বাকল রেজিনযুক্ত ও সূক্ষ্ম দাগবাহী। এর নতুন শাখা-প্রশাখাগুলো রোমযুক্ত হয়ে থাকে। কান্ডে ক্ষত হলে রক্ত বর্ণের কস বের হতে থাকে। পুরুষ বৃক্ষের সন্ধান পেলেও স্ত্রী বৃক্ষের সন্ধান মেলেনি।
প্রাকৃতিক পরিবেশে আর এ উদ্ভিদ আছে কিনা সে বিষয়ে উদ্ভিদবিজ্ঞানীরা শংকা প্রকাশ করেছেন। তাঁরা এই উদ্ভিদের বিলুপ্তপ্রায় হয়ে যাওয়ার পেছনে বসতি ধ্বংসকে সম্ভাব্য কারণ হিসেবে ধারণা করছেন।
2006 IUCN Red List of Threatened Species. Downloaded on 22 August 2007.
গ্রাগ্স-পা'-ওদ-জের

গ্রাগ্স-পা'-ওদ-জের () (১৬০৭-১৬৪১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ল্চাং-স্ক্যা হো-থোগ-থু উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের () ষষ্ঠ প্রধান ছিলেন।
গ্রাগ্স-পা'-ওদ-জের ১৬০৭ খ্রিষ্টাব্দে তিব্বতের আমদো অঞ্চলের ল্চাং-স্ক্যা () নামক একটি গ্রামে জন্মগ্রহণ করেন। তিনি দ্গোন-লুং-ব্যাম্স-পা-গ্লিং বৌদ্ধবিহারে () শিক্ষার্থীর শপথ গ্রহণ করেন এবং বিহারের প্রতিষ্ঠাতা দাম-ছোস-র্গ্যা-ম্ত্শো () নামক ঐ বিহারের প্রথম প্রধানের নিকট শিক্ষালাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং ঙ্গাম-রিং () বৌদ্ধবিহারে শিক্ষালাভ করেন। ১৬৩০ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের () ষষ্ঠ প্রধান হিসেবে দায়িত্ব গ্রহণ করেন এবং তিন বছর এই পদে থাকেন।
ব্রাইন

ব্রাইন হচ্ছে সোডিয়াম ক্লোরাইডের জলীয় ( NaCl ) দ্রবণ (লবণাক্ত পানি)। এই লবণাক্ত পানির ঘনত্ব ৩.৫% থেকে কার্যভেদে ২৬% এরও বেশি হতে পারে। লবণ পরিশোধনাগার, কস্টিক উৎপাদন কারখানায় ব্রাইন ব্যবহৃত হয়। বাংলাদেশের সামুদা কেমিক্যাল কমপ্লেক্স কস্টিক ( সোডিয়াম হাইড্রোক্সাইড ) উৎপাদনের জন্য ৩০% ব্রাইন (৩০০ গ্রাম/লিটার) ব্যবহার করে। ফারেনহাইট স্কেলে 0 ডিগ্রি ফারেনহাইটকে জিরো পয়েন্ট নির্ধারণ করা হয়, ব্রাইনকে বরফিকরণ করে ড্যানিয়েল গ্যাব্রিয়েল ফারেনহাইট এই শীতলতম তাপমাত্রা প্রস্তুত করেন।
100 °C (373.15 K, 212 °F) তাপমাত্রার সম্পৃক্ত ব্রাইনে ২৮%সোডিয়াম ক্লোরাইড লবণ থাকে। 0 °C (273.15 K, 32 °F) তাপমাত্রায় ২৬% লবণ থাকে। 25 °C তাপমাত্রায় সাগরের পানির তাপ পরিবাহকত্ব 0.6 W/mK । লবণাক্ততা এবং তাপমাত্রা বৃদ্ধির সাথে সাথে তাপ পরিবাহকত্ব বৃদ্ধি পায়।twt.mpei.ac.ru</ref>
সরলরৈখিক সূত্রের সাহায্যে বিভিন্ন ঘনমাত্রায় ব্রাইন ঘনত্ব এবং তাপমাত্রা পরিমাপ করা যায়ঃ
Density (lb/ft)= a + (a*Temperature (F)) where the values of a are:
সারা বিশ্বে তড়িৎ বিশ্লেষণ এর মাধ্যমে প্রায় ৪ ভাগ হাইড্রোজেন গ্যাস উৎপাদন করা হয়, যার অধিকাংশ ক্লোরিন এবং কস্টিক উৎপাদনে ব্রাইনের তড়িৎ বিশ্লেষণে উৎপন্ন হয়।
শীতল পরিবেশে রাস্তায় চলাচলের সময় ব্রাইন ডি-আইস বা ব্রাইনযুক্ত বরফ তাপমাত্রা কমাতে সহায্য করে।
রন্ধন কার্যে খাদ্যদ্রব্যে লবণের পরিমাণ ঠিক রেখে ব্রাইন খাবারকে সুস্বাদু করে।
হাইড্রোলজি অনুসারে, ব্রাইন হচ্ছে লবণাক্ত পানির একটি দশা। তুলনামূলকভাবে বেশি মাত্রায় লবণ (সোডিয়াম ক্লোরাইড )মিশ্রিত পানিকে ব্রাইন বলে।
ঙ্গাগ-দ্বাং-ব্লো-ব্জাং-ছোস-ল্দান

ঙ্গাগ-দ্বাং-ব্লো-ব্জাং-ছোস-ল্দান () (১৬৪২-১৭১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাং-স্ক্যা হো-থোগ-থু উপাধিধারী বৌদ্ধ লামা ছিলেন।
ঙ্গাগ-দ্বাং-ব্লো-ব্জাং-ছোস-ল্দান ১৬৪২ খ্রিষ্টাব্দে তিব্বতের আমদো অঞ্চলের গ্যি-দ্গে'ই-র্তা-ফ্যুগ () নামক একটি শহরে জন্মগ্রহণ করেন। তার পিতা কেওয়াচাং এহার ছিলেন জাতিতে চৈনিক। তার মাতার নাম ছিল লো-ব্জা-থার-মো-ম্ত্শো ()। চার বছর বয়স হলে বোদ-পা-ব্লা-র্গান () নামক এক পুরোহিত তার নাম রাখেন দ্গে-'দুন-স্ক্যাব ()। ত্শুল-খ্রিম্স-র্গ্যা-ম্ত্শো ) নামক দ্গোন-লুং-ব্যাম্স-পা-গ্লিং বৌদ্ধবিহারের () অষ্টম প্রধান এবং চতুর্থ পাঞ্চেন লামা তাকে গ্রাগ্স-পা'-ওদ-জের () নামক প্রথম ল্চাং-স্ক্যা হো-থোগ-থু উপাধিধারী বৌদ্ধ লামা্র পুনর্জন্ম রূপে চিহ্নিত করে থাং-রিং-থার-পা-গ্লিং () বৌদ্ধবিহারে নিয়ে যান, যেখানে ধর্মশিক্ষা শুরু হয়। নয় বছর বয়সে তিনি দ্গোন-লুং-ব্যাম্স-পা-গ্লিং বৌদ্ধবিহারে থার-মো-ব্ক্রা-শিস-র্গ্যাল-ম্ত্শান () নামক এক লামার নিকট শিক্ষাগ্রহণ শুরু করেন। দুই বছর পরে পঞ্চম দলাই লামা তাকে মহাকরুণা সম্বন্ধে শিক্ষা প্রদান করেন। কুড়ি বছর বয়সে পঞ্চম দলাই লামা তাকে শিক্ষার্থীর শপথ প্রদান করেন ও তার নতুন নাম রাখেন ঙ্গাগ-দ্বাং-ব্লো-ব্জাং-ছোস-ল্দান। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে 'ফ্রিন-লাস-ল্হুন-গ্রুব () নামক ঐ মহাবিদ্যালয়ের সাতাশতম প্রধানের নিকট তিন বছর ধরে শিক্ষালাভ করেন। তেইশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। এই সময় গোমাং মহাবিদ্যালয়ের আঠাশতম প্রধান ঙ্গাগ-দ্বাং-ব্লো-গ্রোস-র্গ্যা-ম্ত্শো (), দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে প্রধান ব্লো-ব্জাং-পে-মা (), ব্ক্রা-শিস-ল্হুন-পো বৌদ্ধবিহারের তন্ত্র মহাবিদ্যালয়ের প্রধান দ্কোন-ম্ছোগ-র্গ্যাল-ম্ত্শান () প্রভৃতি লামারা তার সর্বাপেক্ষা উল্লেখযোগ্য শিক্ষক ছিলেন।
১৬৮৭ খ্রিষ্টাব্দে তিনি তার শিক্ষক ঙ্গাগ-দ্বাং-ব্লো-গ্রোস-র্গ্যা-ম্ত্শোর () সাথে বেজিং যাত্রা করে চিং সম্রাট কাংজির সাথে সাক্ষাৎ করেন। ১৬৮৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের () প্রধানের দায়িত্ব লাভ করেন। ১৬৯৩ খ্রিষ্টাব্দে তিনি চিং সম্রাটের আমন্ত্রণে দ্বিতীয়বার বেজিং যাত্রা করেন ও চার বছর সেখানে শিক্ষাদান করেন। ১৬৯৭ খ্রিষ্টাব্দে তিনি সম্রাটের প্রতিনিধি হয়ে লাসা শহরে ষষ্ঠ দলাই লামার অভিষেক অনুষ্ঠানে যোগ দেন। পরের বছর তিনি পুনরায় চীন যাত্রা করেন এবং আমৃত্যু সেখানে বসবাস করেন। ১৭০৬ খ্রিষ্টাব্দে সম্রাট তাকে "ব্যাম্স-ব্র্ত্সেস-কুন-গ্যি-স্প্যি-বো-নাস-দ্বাং-ব্স্কুর-বা'ই-কুন-ম্খ্যেন-ব্লা-মা-ছেন-পো" () উপাধি এবং প্রচুর পরিমাণে সোনা উপহার দেন। ১৭১১ খ্রিষ্টাব্দে তিনি বেজিং শহরে পাদুন জিন বৌদ্ধবিহার স্থাপন করেন।
হরনাথ চক্রবর্তী

হরনাথ চক্রবর্তী একজন ভারতীয় চলচ্চিত্র পরিচালক। তিনি অঞ্জন চৌধুরী দলের সহকারী পরিচালক হিসেবে তার চলচ্চিত্র জীবন শুরু করেন। তার পরিচালিত প্রথম চলচ্চিত্র হল "মঙ্গলদ্বীপ" (১৯৮৯)। তার পরিচালিত "সাথী" (২০০২) চলচ্চিত্রটি বাংলার তৃতীয় সর্বোচ্চ আয়কারী চলচ্চিত্র। এবং উল্লেখযোগ্য চলচ্চিত্র প্রতিবাদ
২০১৪ ফিফা বিশ্বকাপ গ্রুপ পর্ব

২০১৪ ফিফা বিশ্বকাপের গ্রুপ পর্ব ১২ জুন ২০১৪ থেকে ২৬ জুন ২০১৪ পর্যন্ত ব্রাজিলের বিভিন্ন স্টেডিয়ামে অনুষ্ঠিত হয় যাতে অংশগ্রহণকারী ৩২টি দলই ৩টি করে খেলায় অংশগ্রহণ করে। গ্রুপ পর্বটি ড্রর ঘাটতি এবং অধিক গোলের জন্য উল্লেখযোগ্য ছিল। টুর্নামেন্টের প্রথম ড্র এবং গোলশূন্য খেলাটি ছিল গ্রুপ পর্বের ১৩তম খেলা যাতে ইরান ও নাইজেরিয়া পরস্পরের মোকাবিলা করে। এই ড্র-খরা ১৯৩০ সাল থেকে বিশ্বকাপ শুরু হওয়ার পর খেলা বিবেচনায় সর্বোচ্চ ছিল। গ্রুপ পর্বের ৪৮ খেলায় মোট ১৩৬টি গোল হয় যা ২০১০ সালের সমগ্র টুর্নামেন্টের তুলনায় মাত্র ৯ গোল কম। ১৯৯৮ সাল থেকে বিশ্বকাপে ৩২ দলের অংশগ্রহণ শুরু হওয়ার পর এটিই গ্রুপ পর্বে সর্বোচ্চ গোলের রেকর্ড এবং ১৯৫৮ সালের পর গ্রুপ পর্বে সর্বোচ্চ গোলের হার।
গ্রুপ পর্বে প্রতিটি দলের প্রথম দুইটি খেলার পর, ৬টি দল: নেদারল্যান্ডস, চিলি, কলম্বিয়া, কোস্টারিকা, আর্জেন্টিনা, বেলজিয়াম ১৬ দলের পর্বে তাদের উন্নতি নিশ্চিত করতে সক্ষম হয়। অপর পক্ষে ডিফেন্ডিং চ্যাম্পিয়ন স্পেন এবং ১৯৬৬ বিশ্বকাপের চ্যাম্পিয়ন ইংল্যান্ড প্রথম ২ খেলায় পরাজিত হয়ে টুর্নামেন্ট থেকে বিদায় নেয় ইতালি ৩য় প্রাক্তন চ্যাম্পিয়ন দল যারা গ্রুপ পর্ব থেকে বিদায় নেয়।
আমেরিকার (কনকাকাফ এবং কনমেবোল) অংশগ্রহণকারী ১০ দলের মধ্যে ৮ দলই ১৬ দলের পর্বের যোগ্যতা অর্জন করে, এবং প্রথম বারের মত কনকাকাফ থেকে ৩টি দল ১৬ দলের পর্বে খেলার যোগ্যতা অর্জন করে। আফ্রিকা (সিএএফ) থেকেও প্রথম বারের মত ২টি দল ১৬ দলের পর্বে অগ্রসর হয়। অপরদিকে এশিয়ার (এএফসি) দলসমূহ ১টি খেলাতেও জিততে ব্যর্থ হয় এবং ১৯৯০ সালের পর এই প্রথম কোন এশিয়ান দল ১৬ দলের পর্বে জায়গা করে নিতে ব্যর্থ হয়। ইউরোপ থেকে ১৩ টি দলের মধ্যে মাত্র ৬টি দল ১৬ দলের পর্বে যায় যা ৩২ দল অংশগ্রহণ শুরু করার পর সর্বনিম্ন (২০১০ বিশ্বকাপের সমান)।
গ্রুপ ডি থেকে কোস্টারিকা সাবেক তিন বিশ্বচ্যাম্পিয়ন ইংল্যান্ড, ইতালি এবং উরুগুয়েকে পেছনে ফেলে গ্রুপ চ্যাম্পিয়ন হয়ে, ১৯৯০ সালের পর প্রথম ১৬ দলের পর্বে পৌছায়। ২০১০ বিশ্বকাপের নকআউট পর্বে অংশগ্রহণ করা ৪টি দল নিয়ে গড়া গ্রুপ থেকে জার্মানি গ্রুপ চ্যাম্পিয়ন হয়। গ্রিস এবং আলজেরিয়া প্রথমবারের মত ১৬ দলের পর্বে উঠতে সক্ষম হয়। ১৬ দলের পর্বে জায়গা করে নেয়া দলগুলোর মধ্যে নাইজেরিয়ার র্যাঙ্কিং সর্বনিম্ন (৪৪তম) এবং গ্রুপ পর্ব থেকে বাদ পরা দলসমূহের মধ্যে স্পেনের র্যাঙ্কিং ছিল সর্বোচ্চ (১ম)।
দাম-ছোস-র্গ্যা-ম্ত্শো

দাম-ছোস-র্গ্যা-ম্ত্শো () (মৃত্যু-১৬৫১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম সুম-পা-ম্খান-পো উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের () প্রথম এবং চতুর্থ প্রধান ছিলেন।
দাম-ছোস-র্গ্যা-ম্ত্শো তিব্বতের আমদো অঞ্চলের সুম-পা () নামক শহরে জন্মগ্রহণ করেন। তার পিতার নাম ছিল দোন-গ্রুব ()। তিনি ব্ক্রা-শিস-ল্হুন-পো বৌদ্ধবিহার এবং দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। এই সময় ব্যাম্স-পা-ল্হুন-গ্রুব () নামক এক বৌদ্ধ পণ্ডিত তার অন্যতম শিক্ষক ছিলেন। এরপর তিনি গ্যুমে তন্ত্র মহাবিদ্যালয়ে তন্ত্র পঠন পাঠন সমাপ্ত করে চামদো অঞ্চলে ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামার নিকট হতে শিক্ষালাভ করেন। এরপর তিনি তার জন্মস্থানে ফিরে এসে দোন-য়োদ-ছোস-ক্যি-র্গ্যা-ম্ত্শো () নামক এক ভিক্ষুকে ১৬০৪ খ্রিষ্টাব্দে দ্গোন-লুং-ব্যাম্স-পা-গ্লিং বৌদ্ধবিহার প্রতিষ্ঠা করতে সহায়তা করেন। ১৬০৯ খ্রিষ্টাব্দে তিনি এই বিহারের প্রথম প্রধানের দায়িত্ব গ্রহণ করেন এবং তিন বছএ এই পদে থাকেন। এই সময় তিনি বিহারে মেধাবী ভিক্ষুদের জন্য বৃত্তি ও বাসস্থানের ব্যবস্থা করেন। গ্রাগ্স-পা'-ওদ-জের () নামক প্রথম ল্চাং-স্ক্যা হো-থোগ-থু উপাধিধারী বৌদ্ধ লামা এবং 'দান-মা-ত্শুল-খ্রিম্স-র্গ্যা-ম্ত্শো () নামক দ্গোন-লুং-ব্যাম্স-পা-গ্লিং বৌদ্ধবিহারের অষ্টম প্রধান তার অন্যতম উল্লেখযোগ্য শিষ্য ছিলেন। ১৬২১ খ্রিষ্টাব্দে তিনি এই বিহারের চতুর্থ প্রধান হিসেবে পুনরায় দায়িত্ব লাভ করেন এবং এই পদে তিনি সাত বছর থাকেন। ১৬২৭ খ্রিষ্টাব্দে তিনি ব্যাং-ছুব-গ্লিং () নামক একটি দুর্গম আশ্রমে যাত্রা করে জীবনের শেষ পঁচিশ বছর সাধনা করে কাটান।
দেশি গাব

দেশি গাব এক প্রকার সপুষ্পক উদ্ভিদের ফল। দেশি গাব গাছের বিজ্ঞানসম্মত নাম ডায়োস্পাইরস মালাবারিকা, যা ইবেনেসী পরিবারভুক্ত। একে ইংরেজিতে Gaub, Indian persimmon, Malabar ebony, Black-and-white Ebony বা Pale Moon Ebony নামে ডাকা হয়। 
সর্বোচ্চ ৩৫ মিটার পর্যন্ত লম্বা হতে পারে। এর কাণ্ড কালচে, যার ব্যাস ৭০ সে.মি. পর্যন্ত হতে পারে।
গ্রামাঞ্চলের ঝোপ-ঝাড়ে যে গাছটিকে ভয় ভূত-পিশাচের চেয়ে কম নয়- এর নাম দেশি গাব। বহু বর্ষজীবী দেশি গাব বাংলা ও হিন্দিতে গাব, সংস্কৃত ভাষায় এর নাম 'তিন্দুকা', এবং তামিল ভাষায় 'তুম্বিকা' নামে পরিচিত। দেশি গাবের আদি নিবাস দক্ষিণ ও দক্ষিণ-পূর্ব এশিয়া। বিলাতি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি।
দেশি গাব গাছ বহুববর্ষজীবি। এটি খুবই ধীরে ধীরে বাড়ে। ঘন পল্লবের পরিপক্ক একটি গাব গাছ ৩০-৩৫ মিটার লম্বা আর ৬৫-৭০ সেন্টিমিটার ব্যাসের হয়ে থাকে। দেশি গাবের ফল গোলাকার। খেতে হালকা মিষ্টি ও কষযুক্ত। সবুজ ফল পাকলে হলুদ বর্ণ ধারণ করে। পাকা ফলের ভেতরটা আঠালো ও চটচটে। এই গাছে পোকা ধরে না। থাইল্যান্ডের আং থং প্রদেশে একে প্রাদেশিক বৃক্ষের মর্যাদা দেয়া হয়েছে।
গাবের ফল থেকে ট্যানি জাতীয় আঠা তৈরি করা হয়। টেকসই করতে এর আঠা জালে, পশুর চামড়ায় এবং নৌকায় মাখানো হয়। ফলে সেগুলো টেকসই হয়, পানিতে সহজে নষ্ট হয়না। দেশি গাবের প্রধান ব্যবহার এটাই। এছাড়া কাপড়ে কালো রঙ করতেও এটি ব্যবহৃত হয়।
আয়ুর্বেদাচার্য শিবকালী ভট্টাচার্য চিরঞ্জীব বনৌষধিতে গাবের বিভিন্ন ভেষজ প্রয়োগের কথা উল্লেখ করেছেন। বহুমূত্র, ক্যান্সার, একজিমা, চর্মরোগ, আমাশয়, মূত্ররোগে গাব একটি কার্যকর ভেষজ।
লোকালয়ের ঝোপ-ঝাড় ধ্বংস করে আবাদি জমি তৈরির ফলে অন্যান্য মূল্যবান গাছের মতো দেশি গাবও হারিয়ে যেতে বসেছে।
নিরোশন ডিকওয়েলা

ডিকওয়েলা পাতাবেন্দিগে দিলন্থা নিরোশন ডিকওয়েলা (; জন্ম: ২৩ জুন, ১৯৯৩) ক্যান্ডিতে জন্মগ্রহণকারী শ্রীলঙ্কার উদীয়মান ক্রিকেটার। শ্রীলঙ্কা ক্রিকেট দলের অন্যতম সদস্য হিসেবে তিনি মূলতঃ উইকেট-রক্ষক। পাশাপাশি বামহাতে ব্যাটিংয়ে পারদর্শী নিরোশন ডিকওয়েলা। ২০১৪ সালে সফরকারী দক্ষিণ আফ্রিকা ক্রিকেট দলের বিপক্ষে তার টেস্ট ক্রিকেটে অভিষেক ঘটে।
২৪ জুলাই, ২০১৪ তারিখে কলম্বোর সিংহলীজ স্পোর্টস ক্লাব গ্রাউন্ডে অনুষ্ঠিত ২য় টেস্টে মাত্র ২১ বছর ২৬৩ দিন বয়সে নিরোশন ডিকওয়েলা'র টেস্ট অভিষেক ঘটে দক্ষিণ আফ্রিকার বিপক্ষে। এরফলে তিনি শ্রীলঙ্কার তৃতীয় সর্বকনিষ্ঠ উইকেট-কিপারের মর্যাদা পান। অশঙ্কা গুরুসিনহা ১৯ বছর ৫২ দিন বয়স নিয়ে শ্রীলঙ্কার সর্বকনিষ্ঠ উইকেট-কিপার হিসেবে ১৯৮৫ সালে পাকিস্তানের বিপক্ষে অভিষিক্ত হয়েছিলেন। ঐ টেস্টের ১ম ইনিংসে তিনি তার প্রথম অর্ধ-শতক রান সংগ্রহ করেন। কিন্তু অভিষিক্ত উইকেট-রক্ষক হিসেবে দ্বিতীয় টেস্টের তৃতীয় দিনে অখেলোয়াড়ীসুলভ ক্যাচের আবেদন জানালে আইসিসি’র ম্যাচ রেফারি জেফ ক্রো তার ম্যাচ ফি’র ১০% জরিমানা করেন ও আনুষ্ঠানিকভাবে সতর্ক করে দেন।
১৬ নভেম্বর, ২০১৪ তারিখে স্বাগতিক ভারতের বিপক্ষে একদিনের আন্তর্জাতিকে অভিষেক হয় তার। পরবর্তীতে ৯ ফেব্রুয়ারি, ২০১৬ তারিখে একই দলের বিপক্ষে টুয়েন্টি২০ আন্তর্জাতিকে অভিষিক্ত হন তিনি।
২০১৬ সালের আইসিসি বিশ্ব টুয়েন্টি২০ প্রতিযোগিতায় শ্রীলঙ্কা দলের মূল তালিকায় তাকে অন্তর্ভুক্ত করা হয়েছিল। কিন্তু, ভারত সফরসহ ২০১৬ সালের এশিয়া কাপে দূর্বল ক্রীড়াশৈলী প্রদর্শনের কারণে শেষ মূহূর্তে তাকে বাদ দেয়া হয়।
ফরেস্ট গাম্প (দ্ব্যর্থতা নিরসন)

ফরেস্ট গাম্প ১৯৯৪ সালের রবার্ট জেমেকিস পরিচালিত চলচ্চিত্র।
ফরেস্ট গাম্প এছাড়াও উল্লেখ করতে পারে:
দ্বি-শতবার্ষিকী উদ্‌যাপন খেলা

দ্বি-শতবার্ষিকী উদ্যাপন খেলা ৫০ ওভারের একটি প্রদর্শনী ক্রিকেট খেলা। লন্ডনে অবস্থিত লর্ড’স ক্রিকেট গ্রাউন্ডের দুইশত বছর উদ্‌যাপন উপলক্ষে খেলাটি ৫ জুলাই, ২০১৪ তারিখে অনুষ্ঠিত হয়। খেলায় ক্রিকেট বিশ্বের সর্বাপেক্ষা গুরুত্বপূর্ণ ক্রিকেট ক্লাব হিসেবে পরিচিত মেরিলেবোন ক্রিকেট ক্লাব ও বহিঃবিশ্ব একাদশ অংশগ্রহণ করে। আন্তর্জাতিক ক্রিকেট কর্মকর্তাগণ লর্ডসকে ‘ক্রিকেটের প্রধান আবাসভূমি’ নামে অভিহিত করে থাকেন। অ্যারন ফিঞ্চের অপরাজিত ১৮১* রানের কল্যাণে এমসিসি দল এ খেলায় জয়লাভ করে।
বহিঃবিশ্ব দলের শেন ওয়ার্ন টসে জয়ী হয়ে ব্যাটিংয়ের সিদ্ধান্ত নেন। অ্যাডাম গিলক্রিস্ট ও বীরেন্দ্র শেওয়াগ দলের দ্রুত সূচনা করেন। এমসিসি’র বোলার ও পাকিস্তানের তারকা খেলোয়াড় উমর গুল ডান হাঁটুতে আঘাত পাওয়ায় তিনি মাত্র দুই ওভার বোলিং করে মাঠ ত্যাগ করেন। ফলে পাকিস্তানের স্পিনার সাঈদ আজমল পাওয়ারপ্লেতে বোলিংয়ে নেমে খুব দ্রুত গিলক্রিস্ট, কেভিন পিটারসেন, তামিম ইকবাল ও শহীদ আফ্রিদি’র উইকেট নেন। তারপর যুবরাজ সিং ও পল কলিংউড শতাধিক রানের জুটি গড়েন। যুবরাজ সিংয়ের সেঞ্চুরির উপর ভর করে বহিঃবিশ্ব দলের সর্বমোট সংগ্রহ দাঁড়ায় ২৯৩। ব্রেট লি’র বলে শেন ওয়ার্নের হাত ভেঙ্গে যায়। তার পরিবর্তে দক্ষিণ আফ্রিকান অল-রাউন্ডার শন পোলক ফিল্ডিংয়ে নামেন।
এমসিসি’র পক্ষে শচীন তেন্ডুলকর ও অ্যারন ফিঞ্চ উভয়েই দূর্দান্ত সূচনা করেন। কলিংউড ব্রায়ান লারা ও রাহুল দ্রাবিড়কে এবং শ্রীলঙ্কান বোলার মুত্তিয়া মুরালিধরন শচীন তেন্ডুলকরকে আউট করেন। এরপর অ্যারন ফিঞ্চ শিবনারায়ণ চন্দরপলকে নিয়ে জয়ের লক্ষ্যে অগ্রসর হন। ফিঞ্চ অপরাজিত ১৮১ রানের দায়িত্বশীল ইনিংস খেলেন।
ধারাভাষ্য চলাকালে ইংল্যান্ডের ক্রিকেটার অ্যান্ড্রু স্ট্রস কেভিন পিটারসনকে ‘এ কান্ট’ বলেন। স্ট্রসের মতে তা সম্প্রচারের বাইরে ছিল। কিন্তু স্কাই স্পোর্টসে তার মন্তব্য শোনা না গেলেও বহিঃবিশ্বের দর্শকদের সামনে তা ঠিকই চলে আসে। পরবর্তীতে স্ট্রস বলেন যে, ‘আমি নিঃশর্তভাবে ক্ষমাপ্রার্থী, বিশেষ করে কেভিন পিটারসনের কাছে। আমি অনুতপ্ত ও আন্তরিকভাবে দুঃখিত।’
কেও

কেও বা কেওমূল এক ধরনের সপুষ্পক উদ্ভিদ। এর (বৈজ্ঞানিক নাম "Cheilocostus speciosus" বা "Costus speciosus") ইংরেজিতে এটি 'Crêpe ginger', 'Malay ginger' এবং 'White costus' নামে পরিচিত। "Costus" গণভুক্ত উদ্ভিদগুলোর মধ্যে এটিই সম্ভবতঃ সবচেয়ে বেশি চাষ করা হয়। এটি দক্ষিণ এশিয়া ও এর আশপাশের অঞ্চলের উদ্ভিদ। বাংলাদেশ, ভারত ও চীন থেকে শুরু করে ইন্দোনেশিয়া ও কুইন্সল্যান্ড পর্যন্ত এর আদি বিস্তৃতি। পরে এটি মরিশাস, ফিজি, হাওয়াই, কোস্টা রিকা এবং ওয়েস্ট ইন্ডিজ পর্যন্ত বিস্তার লাভ করেছে।
এটি আদা গাছের সমগোত্রীয়। রাইজোম বা কন্দ থেকে এর বংশবৃদ্ধি ঘটে; এছাড়া পাখির মাধ্যমেও এর বীজের বিস্তারণ ঘটে। এই গাছের ফল পাখির খাদ্য। ভারতে এটি ভেষজ উদ্ভিদরূপে চাষ করা হয়। অনেক দেশে এটি শৌখিন ফুল হিসেবে লাগানো হয়, আবার অনেক দেশে এটি রাক্ষুসে উদ্ভিদরূপে বদনাম কুড়িয়েছে। চট্টগ্রামে এটি টিয়াটুই নামে পরিচিত
পথের পাশে নিচু জমিতে, খাল ও নদীর ধারে, স্যাঁতস্যাঁতে জঙ্গলে এটি ভাল জন্মে। কেও গাছে বর্ষার পরে সেপ্টেম্বরে ফুল আসে, ডিসেম্বর পর্যন্ত থাকে। লাল পুষ্পমঞ্জরীর উপর সাদা ফুল হয়।
বাংলায় একে কেও, কেওমূল, কেউ, কেমুক, বন্দুই, কুস্তা ইত্যাদি নামে ডাকা হয়। হিন্দিতে 'কেওকন্দ', সিংহলিতে 'থেবু', গুজরাটিতে 'পাকারমূলা', মারাঠিতে 'পুশকারমূলা', অসমীয়াতে 'জম লাখুটি', তামিল ভাষায় 'কোস্টাম', কানাড়া ভাষায় 'কোস্টা' এবং তেলুগু ভাষায় 'কোস্টামু'চট্টগ্রামের ভাষায় 'টিয়াটুই',নামে একে ডাকা হয়।
রাষ্ট্র অনুযায়ী তালিকা

এটি দেশ অনুযায়ী তালিকার একটি ধারাবাহিক পাতা। এই তালিকা সাধারণত সার্বভৌম দেশসমূহের সাথে সম্পর্কিত বিষয়ের অন্তর্ভুক্ত হয়েছে; তবে, সীমিত স্বীকৃতিপ্রাপ্ত রাষ্ট্রসমূহের নাথে সম্পর্কিত বিষয়ও রয়েছে।
মোশাররফ হোসেন (মুক্তিযোদ্ধা)

মোশাররফ হোসেন ১৯৩৫ সালে ঢাকায় জন্মগ্রহণকারী একজন মুক্তিযোদ্ধা। তিনি ১৯৭৩ সালে আওয়ামী লীগের সাংসদ নির্বাচিত হন। মুজিবনগর সরকারের স্বাস্থ্য পরিচালক ছিলেন ও মুক্তিযোদ্ধা সংগঠক ছিলেন। মিরপুরকে পাকিস্তানি কাছ থেকে মুক্ত করতে ভূমিকা রাখেন। ১৯৭০ সালে নির্বাচনে গোলাম আজমকে হারিয়ে মিরপুরের এমপি হন। মিরপুর, তেজগাঁও ও মোহাম্মদপুরের প্রথম সাংসদ তিনি। তার নামে মিরপুরের ‘ড. মোশাররফ হোসেন রোড’ নামকরণ হয়েছে। ২০১৩ সালে তার অবদানের স্বাধীনতা পুরস্কার পান। ২০১৪ সালের ২৭ জুলাই অ্যাপোলো হাসপাতালে মারা যান।
দশক, শতাব্দী এবং সহস্রাব্দের তালিকা

নিচের তালিকায় ১৩,০০০ খ্রিস্টপূর্ব থেকে ৩০০০ খ্রিস্টাব্দ পর্যন্ত প্রতিটি দশক, শতাব্দী এবং সহস্রাব্দের জন্য আরও বিশদ বিবরণ সহ নিবন্ধগুলির সংযোগ রয়েছে।
ঘাসফুল

ঘাসফুল একধরনের শৌখিন ফুলের গাছ, যা বাগানের শোভাবর্ধনে ব্যবহৃত হয়। এটি 'Zephyranthes' গণভুক্ত এবং 'Amaryllidaceae' পরিবারভুক্ত। এর নানান রঙের বহু প্রজাতি ও শঙ্কর রয়েছে। ঘাসফুল গণভুক্ত বিভিন্ন প্রজাতির জন্য বিভিন্ন ইংরেজি নাম রয়েছে, যেমন- 'Fairy lily', 'Rainflower', 'Zephyr lily', 'Magic lily', 'Atamasco lily', 'Rain lily' ইত্যাদি।
Zephyranthes (ঘাসফুল) গণভুক্ত প্রজাতিগুলোর একটি তালিকা এখানে দেয়া হলো, যা সংগৃহীত হয়েছে "World Checklist of Selected Plant Families" নামের বই থেকে। 
ঘাস ফুল বা রেইন লিলির আদিনিবাস দক্ষিণ আমেরিকা। এই ফুলের ঘ্রাণ নেই। উচ্চতা মাত্র ১৫ থেকে ২০ সেমি। এই ফুল হয় সাধারণত তিন রঙের- সাদা, হলুদ ও গোলাপি। এটি সাধারণত বর্ষাকালে ফোটে। বছরের অন্যান্য সময়ে অল্প পরিমাণ লক্ষ করা যায়। ভারী বৃষ্টির পর একে সজীব ও প্রফুল্ল দেখায়। বর্ষা কালে ঢাকা বিশ্ববিদ্যালয়ের সলিমুল্লাহ মুসলিম হলের মাঠজুড়ে ও কার্জন হলে এ ফুল দেখা যায়।
ফিলিয়া

ফিলিয়া হল ভালোবাসা বিষয়ক প্রাচীন চারটি গ্রীক শব্দের মাঝে অন্যতম, যাকে "ভাতৃসুলভ ভালোবাসা" অর্থে অনুবাদ করা হয়| ফিলিয়া, স্টর্জ, এগেপ ও ইরোস নামক এই চারটি ধারণা এ্যারিস্টটলীয় নিকোম্যাচিয়ান রীতিনীতির অন্তর্ভুক্ত, যাদেরকে অনুবাদ করার সময় সাধারণভাবে একত্রে "স্নেহের সম্পর্ক" বা বন্ধুত্ব হিসেবে লিখা হয়|
অ্যারিস্টটল তার গ্রন্থ সংকলনের অষ্টম এবং নবম খণ্ডে ফিলিয়ার উদাহরণ হিসেবে যে সকল সম্পর্ক দেখিয়েছেন তা হল, নবীন প্রেমিক, আজীবন বন্ধু, পাশাপাশি শহর, রাজনৈতিক ও ব্যবসায়িক চুক্তি, পিতামাতা ও সন্তান, নাবিক ও সৈনিক সহকর্মী, একই ধর্মের অনুসারী, একই সম্প্রদায়ের সদস্য এবং একজন মুচি ও তার খদ্দের|
জুন জন সাকুরাই

জুন জন সাকুরাই একজন জাপানি-মার্কিন পদার্থবিজ্ঞানী। 
তিনি জনপ্রিয় গ্র্যাজুয়েট পাঠ্যবই "Modern Quantum Mechanics" (১৯৮৫-মরণোত্তর) and অন্যান্য পাঠ্যবই "Invariance Principles and Elementary Particles" (১৯৬৪) and "Advanced Quantum Mechanics" (১৯৬৭) এর রচয়িতা।
সাকুরাই ১৯৩৩ সালের ৩১ জানুয়ারি টোকিওতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৫ সালে সুম্মা কাম লডসহ স্নাতক হন। তিনি কর্নেল ইউনিভার্সিটি থেকে ১৯৫৮ সালে পিএইচডি ডিগ্রি অর্জন করেন। তিনি ইন্সটিটিউট ফর অ্যাডভান্সড স্টাডিতে এক বছর ডক্টরেটোত্তর গবেষণা করেন। তিনি ১৯৫৯ সালে শিকাগো বিশ্ববিদ্যালয় এ সহকারী অধ্যাপক হিসেবে যোগদান করেন এবং ১৯৬৪ সালে অধ্যাপক পদে উন্নীত হন। তিনি ১৯৬৪ সালে আমেরিকান ফিজিক্যাল সোসাইটির ফেলো নির্বাচিত হন। তিনি ১৯৭০ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এর পদার্থবিজ্ঞান বিভাগে যোগদান করেন।
জোসেফ পোলচিনস্কি

জোসেফ পোলচিনস্কি (১৬ মে, ১৯৫৪ - ২ ফেব্রুয়ারি, ২০১৮) ছিলেন একজন মার্কিন তাত্ত্বিক পদার্থবিজ্ঞানী।
পোলচিনস্কি ১৯৫৪ সালের ১৬ মে নিউ ইয়র্কের হোয়াইট প্লেইনসে জন্মগ্রহণ করেন। তিনি ১৯৭৫ সালে ক্যালিফোর্নিয়া ইনস্টিটিউট অফ টেকনোলজি থেকে পদার্থবিজ্ঞানে ব্যাচেলর ডিগ্রি অর্জন করেন। তিনি ১৯৮০ সালে ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে পিএইচডি ডিগ্রি অর্জন করেন। তিনি ১৯৮০ থেকে ১৯৮২ সাল পর্যন্ত স্ল্যাক ন্যাশনাল অ্যাক্সিলারেটর ল্যাবরেটরী এ এবং ১৯৮২ থেকে ১৯৮৪ সাল পর্যন্ত হার্ভার্ড বিশ্ববিদ্যালয় এ রিসার্চ অ্যাসোসিয়েট হিসেবে কাজ করেন। তিনি ১৯৮৪ সালে ইউনিভার্সিটি অব টেক্সাস অ্যাট অস্টিন এ পদার্থবিজ্ঞানের সহকারী অধ্যাপক হিসেবে যোগদান করেন। তিনি ১৯৮৭ সালে সহযোগী অধ্যাপক এবং ১৯৯০ সালে অধ্যাপক পদে উন্নীত হন। তিনি ১৯৯২ সাল থেকে ইউনিভার্সিটি অব ক্যালিফোর্নিয়া, সান্তা বারবারার পদার্থবিজ্ঞানের অধ্যাপক হিসেবে কর্মরত। তিনি ১৯৯৭ সালে আমেরিকান ফিজিক্যাল সোসাইটির ফেলো, ২০০২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো এবং ২০০৫ সালে ন্যাশনাল অ্যাকাডেমি অব সায়েন্সেস এর সদস্য নির্বাচিত হন।
জন ডেভিড জ্যাকসন

জন ডেভিড জ্যাকসন একজন কানাডীয়-মার্কিন পদার্থবিজ্ঞানী।
জ্যাকসন ১৯২৫ সালের ১৯ জানুয়ারি জন্মগ্রহণ করেন। তিনি ইউনিভার্সিটি অফ ওয়েস্টার্ন অন্টারিও থেকে পদার্থবিজ্ঞান ও গণিতে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন। ১৯৫০ থেকে ১৯৫৭ সাল পর্যন্ত ম্যাকগিল বিশ্ববিদ্যালয় এর গণিতের সহকারী অধ্যাপক এবং সহযোগী অধ্যাপক হিসেবে কাজ করেন। ১৯৫৭ থেকে ১৯৬৭ সাল পর্যন্ত ইউনিভার্সিটি অফ ইলিনয় অ্যাট আর্বানা-শ্যাম্পেইন এর পদার্থবিজ্ঞানের সহযোগী অধ্যাপক এবং অধ্যাপক পদে কর্মরত ছিলেন। তিনি ১৯৬৭ থেকে ১৯৯২ সাল ইউনিভার্সিটি অব ক্যালিফোর্নিয়া, বার্কলে এর পদার্থবিজ্ঞান এর অধ্যাপক পদে কর্মরত ছিলেন। ১৯৯৩ সাল থেকে এই বিভাগের অধ্যাপক ইমেরিটাস হিসেবে নিযুক্ত হন। ১৯৭৮ থেকে ১৯৮১ সাল পর্যন্ত এই বিভাগের চেয়ারম্যানের দায়িত্ব পালন করেন।
ভিক্টর ফ্রেডরিখ উইসকপ

ভিক্টর ফ্রেডরিখ উইসকপ একজন অস্ট্রীয় বংশোদ্ভূত মার্কিন তাত্ত্বিক পদার্থবিজ্ঞানী। তিনি ভের্নার কার্ল হাইজেনবের্গ, এরভিন শ্রোডিঙার, ভোল্‌ফগাং পাউলি এবং নিলস বোর এর সাথে ডক্টরেটত্তর গবেষণা করেন।
উইসকপ ১৯০৮ সালের ১৯ সেপ্টেম্বর জন্মগ্রহণ করেন। তিনি ১৯৩১ সালে ইউনিভার্সিটি অফ গ্যটিঙেন থেকে পদার্থবিজ্ঞানে ডক্টরেট ডিগ্রি অর্জন করেন। ১৯৩৭ থেকে ১৯৪৩ সাল পর্যন্ত রোচেস্টার বিশ্ববিদ্যালয় এ পদার্থবিজ্ঞানের অধ্যাপক হিসেবে কর্মরত ছিলেন। দ্বিতীয় বিশ্বযুদ্ধের পর তিনি ম্যাসাচুসেট্‌স ইনস্টিটিউট অফ টেকনোলজি এর পদার্থবিজ্ঞানের শিক্ষক হিসেবে যোগদান করেন এবং পরে বিভাগীয় প্রধান হন। তিনি ১৯৬১ থেকে ১৯৬৬ সাল পর্যন্ত সার্ন এর মহাপরিচালক হিসেবে দায়িত্ব পালন করেন। তিনি ১৯৬০ থেকে ১৯৬১ সাল পর্যন্ত আমেরিকান ফিজিক্যাল সোসাইটির প্রেসিডেন্টের দায়িত্ব পালন করেন এবং ১৯৭৬ থেকে ১৯৭৯ সাল পর্যন্ত আমেরিকান অ্যাকাডেমি অব আর্টস অ্যান্ড সায়েন্সেস এর প্রেসিডেন্টের দায়িত্ব পালন করেন।
বিকাশ লতা

বিকাশ লতা বা মিকানিয়া হচ্ছে একটি গণ যারা কয়েকশ প্রকার সপুস্পক লতা জাতীয় উদ্ভিদ। মিকানিয়া গণভুক্ত প্রায় ৪৫০ ধরনের প্রজাতি রয়েছে। বাংলাদেশে "Mikania micrantha" এবং "Mikania scandens" এই দুটি প্রজাতি সবচেয়ে বেশি দেখা যায়; এবং বিকাশ বলতে প্রধানত এই দুটিকেই বোঝানো হয়ে থাকে। এর আদি নিবাস দক্ষিণ আমেরিকা। এটি অতি দ্রুত বর্ধনশীল বলে ইংরেজিতে একে 'মাইল-আ-মিনিট' নামে ডাকা হয়। ভেষজ চিকিৎসায় এর ব্যবহার রয়েছে।
সুকাফা

সুকাফা বা সাওলুং সুকাফা () আহোম সাম্রাজ্যের প্রতিষ্ঠাতা ছিলেন। তিনি ১২২৮ সনে পাটকাই পর্বত অতিক্রম করে অসমে আহোম সাম্রাজ্য প্রতিষ্ঠা করেন ও ১২৫৩ সনে শিবসাগর জেলার চরাইদেউয়ে স্থায়ী ভাবে রাজধানী প্রতিষ্ঠা করেন। আহোম সাম্রাজ্যের মোট সময়কাল প্রায় ৬০০ বছর ছিল। অসমে বসবাসকারী বিভিন্ন জাতিদের মধ্যে পরস্পর সম্বন্ধ স্থাপন করে চুকাফা সমগ্র অসমবাসীকে একত্রিত করেছেন। বিভিন্ন জাতিদের একত্রিত করার জন্য তাকে আহোম ভাষায় সাওলুং (সাও-ইশ্বর; লুং-মহান) আখ্যা দেওয়া হয়েছে।
আহোম জনজাতীরা মঙ্গোলীয় গোষ্ঠির অন্তর্গত দক্ষিণ-পূর্ব এশিয়ার বৃহৎ জাতির একটি শাখা। খ্রীষ্টীয় অষ্টম শতিকায় আহোম যুবরাজ পি-লকু ৬টি ক্ষুদ্র রাজ্য জয় করেন ও রাজ্যগুলিকে একত্রিত করার ফলে টাই রাজ্য নানাচাও বৃহৎ সাম্রাজ্যে পরিনত হয়। এই রাজ্যের পরিধি ভারতের মগধ পর্যন্ত বিস্তৃত ছিল। ব্রহ্মদেশের উত্তর ভাগ ও অসমের কিছু অংশ এই সাম্রাজ্যের অন্তর্ভুক্ত ছিল। খুনলুং ও খুলনাই নামক দুই ভাতৃদ্বয় এই স্থানে প্রথম প্রবজন করেন। কালক্রমে এই সাম্রাজ্য বিভক্ত হয় এবং মুং-রি-মুং রামরাজ্যে পুনঃগঠিত হয়। প্রথম অবস্থায় স্থানটি জনশূন্য ছিল। সুকাফা নতুন রাজ্যের সন্ধানে যাত্রা করার সময় কিছুদিন ছোট দাদু ছু-কাম-ফার নরা রাজ্যে আশ্রয় নেয়। তিনি যাত্রাকালে তার ইষ্টদেবতা সুমদেউ, মঙ্গল কার্যের নির্দেশক মুরগি, তিনজন রানী- আই মে চাও লো, নাংচেন-চুম-ফা এবং য়িলো-কে-চি-চুম-ফা, দুইজন মন্ত্রী ও চারজন রাজপুরোহিতকে সঙ্গে নিয়ে আসেন। তিনি ১২০০০ সৈনিক, ৩০০০ ঘোড়া, পেং নামক দাতাল হাতি, মাখুন্দি নামক মহিলা হাতি ও বারুদ এনেছিলেন। দাদু ছু-কাম-ফার নরা রাজ্যের দক্ষিণ-পশ্চিম দিকে স্থিত রাজ্য জয় করার জন্য সুকাফাকে পরামর্শ দেন। সুকাফা দক্ষিণ-পশ্চিম অংশ জয় করে হংকং উপত্যকা হয়ে পাটকাই পর্বত পর্যন্ত নিজের সামাজ্র্য বিস্তার করে।
স্বর্গদেউ সুকাফা টাই মংগোলীয় সংস্কৃতি উন্নতির সঙ্গে স্থানীয় অসমীয়া ভাষা ও সংস্কৃতি উন্নতির ক্ষেত্রেও যথেষ্ট উৎসাহিত ছিলেন। ইতিহাস রচনা করা সুকাফার এক উল্লেখযোগ্য অবদান। তিনি যাত্রাপথে সংঘঠিত সকল ঘটনা লিপিবন্ধ করেন। এই লিপিবন্ধ ঘটনা কালক্রমে অসম ইতিহাসের রুপ নেয়। তিনি অসমে বসবাসকারী বিভিন্ন জনজাতি যেমন: কছাড়ি, নাগা, চুতিয়া, মরান, বরাহী ইত্যাদি জনজাতির মধ্যে পরস্পর বিবাহ ও অনুষ্ঠান উৎযাপনের সুবিধা দিয়ে সমগ্র অসমবাসীকে একত্রিত করেছেন। তিনি বিভিন্ন শ্রেনীর ব্যক্তিদের নানান উপাধি প্রদান করে সকলকে রাজকার্যে অংশগ্রহণ করার সুযোগ দিয়েছিলেন। বিভিন্ন জাতিদের নিয়ে ঐক্য সৃষ্টিকারি সাওলুং সুকাফা অসম ও অসমীয়া জাতির পিতৃপুরুষ এবং বৃহৎ অসমীয়া জাতীর জনক।
১২৬৮ সনে সাওলুং সুকাফার মৃত্যু হয়।
অসম ও অসমীয়া জাতি গঠনে যথেষ্ট অবদান থাকার জন্য সুকাফাকে শ্রদ্ধা জানিয়ে ১৯৮৭ সনে থেকে ২ ডিসেম্বর তারিখ অসমে সুকাফা দিবস বা অসম দিবস হিসেবে পালন করা হয়। ১১২৮ সনের ২ ডিসেম্বর তারিখে সাওলুং সুকাফা পাটকাই পর্বত অতিক্রম করে অসমে প্রবেশ করে আহোম সাম্রাজ্য প্রতিষ্ঠা করেছিলেন। উক্ত দিনটিকে চিরস্মরনীয় করে রাখার জন্য ছৈখোয়া অঞ্চলের ভীমকান্ত বুঢ়াগোহাই ১৯৭২ সনে আরম্ভ করা একটি প্রচেষ্টার ফলে এই দিবসটির সূচনা হয়।